CHO-SCN ส่งมอบเมล์ NGV ครบ 489 คัน ตามสัญญา จ่อบุ๊กรายได้ใน 30 วัน
CHO-SCN ส่งมอบเมล์ NGV ครบ 489 คัน ตามสัญญา จ่อบุ๊กรายได้ใน 30 วัน
12 มี.ค. 2562

บริษัท ช ทวี จำกัด (มหาชน) หรือ CHO เปิดเผยข้อมูลผ่านระบบสารสนเทศตลาดหลักืรัพย์แห่งประเทศไทย (SET) ระบุว่า ตามที่บริษัทฯ ในนาม “กลุ่มร่วมทำงาน SCN-CHO” ได้รับสัญญาซื้อขายและจ้างซ่อมแซมบำรุงรักษารถโดยสารปรับอากาศใช้เชื้อเพลิงก๊าซธรรมชาติ (NGV) จำนวน 489 คัน กับองค์การขนส่งมวลชนกรุงเทพ (ขสมก.) กลุ่มร่วมทำงาน SCN-CHO แจ้งความคืบหน้าการส่งมอบรถโดยสารปรับอากาศใช้เชื้อเพลิงก๊าซธรรมชาติ (NGV) งวดที่ 4 แบ่งการส่งมอบเป็น 3 ครั้ง
โดยเมื่อวันที่ 20 ก.พ.62 ได้ดำเนินการส่งมอบครั้งที่ 1 จำนวน 40 คัน เมื่อวันที่ 28 ก.พ.62 ส่งมอบครั้งที่ 2 จำนวน 60 คัน และเมื่อวันที่ 12 มี.ค.62 ได้ดำเนินการส่งมอบครั้งที่ 3 จำนวน 89 คัน โดยดำเนินการส่งมอบครบในงวดที่ 4 จำนวน 189 คัน เรียบร้อยแล้ว และกลุ่มร่วมทำงาน SCN-CHO ได้ดำเนินการส่งมอบรวม 4 งวด ครบตามสัญญาทั้งหมดจำนวน 489 คัน ตามที่กำหนดเรียบร้อยแล้ว
ทั้งนี้ กำหนดการรับเงินค่ารถงวดที่ 4 ตามสัญญาได้รับภายใน 30 วัน นับตั้งแต่วันที่ส่งมอบครบ